open-index/open-wikipedia-markdown huggingface dataset:
ซุน ลฺวี่

**ซุน ลฺวี่** (; ค.ศ. 213 – กุมภาพันธ์หรือมีนาคม ค.ศ. 232) ชื่อรอง **จื่อจื้อ** () เป็นเจ้าชายและขุนพลของรัฐง่อก๊กในยุคสามก๊กของจีน เป็นพระโอรสองค์ที่ 2 ของซุนกวนจักรพรรดิผู้ก่อตั้งรัฐง่อก๊ก

## ประวัติ
ซุน ลฺวี่เป็นบุตรชายคนที่ 2 ของซุนกวน ขุนศึกในช่วงปลายยุคราชวงศ์ฮั่นตะวันออกผู้ขึ้นเป็นจักรพรรดิผู้ก่อตั้งรัฐง่อก๊กในยุคสามก๊ก ซุน ลฺวี่ในวัยเด็กเป็นผู้เฉลียวฉลาดและมีความสามารถหลายด้าน ซุนกวนจึงเอ็นดูซุน ลฺวี่เป็นพิเศษ ในเดือนเมษายนหรือพฤษภาคม ค.ศ. 228 ซุน ลฺวี่ที่ขณะนั้นมีอายุ 15 ปีได้รับบรรดาศักดิ์เป็นเจี้ยนชางโหว (建昌侯) พร้อมเขตศักดินาในอำเภอเจี้ยนชาง (建昌縣 *เจี้ยนชางเซี่ยน*; อยู่ทางตะวันตกของอำเภอเฟิ่งซินและอำเภอเจี้ยนชางในปัจจุบัน) ซุน ลฺวี่ได้สมรสกับบุตรสาวของพัวโยย

ซุน ลฺวี่สิ้นพระชนม์ในเดือนกุมภาพันธ์หรือมีนาคม ค.ศ. 232 ขณะพระชนมายุ 20 พรรษา (ตามการนับอาบุแบบเอเชียตะวันออก) โดยไม่มีพระโอรสที่จะสืบทอดบรรดาศักดิ์ เขตศักดินาของซุน ลฺวี่จึงถูกยกเลิกไปและเปลี่ยนสถานะกลับไปเป็นอำเภอ 

## ดูเพิ่ม
* พงศาวลีง่อก๊ก
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซานกั๋วจื้อจู้*).

หมวดหมู่:เจ้าชายของง่อก๊ก
หมวดหมู่:ครอบครัวของซุนกวน
ความขัดแย้งอิสราเอล–อิหร่าน พ.ศ. 2567

สงครามอิสราเอล–อิหร่าน พ.ศ. 2567 เริ่มต้นอย่างเป็นทางการ​วันที่ 13 เมษายน พ.ศ. 2567 ตามเวลาท้องถิ่นโดยมีจุดเริ่มจากการที่ประเทศอิหร่านยิงขีปนาวุธจำนวนกว่า 300 ลูกเข้าไปยังประเทศอิสราเอล เพื่อตอบโต้เหตุการณ์ เมื่อวันที่ 1 เมษายน ที่ประเทศอิสราเอลทิ้งระเบิดบริเวณสถานกงสุลอิหร่านในกรุงดามัสกัสส่งผลให้เจ้าหน้าที่อาวุโสของอิหร่านเสียชีวิตไปหลายคน 

การโจมตีส่งผลให้มีผู้บาดเจ็บ 12 ราย โดยมีเด็กหญิงอายุ 7 ขวบบาดเจ็บสาหัสหนึ่งรายฐานทัพอากาศได้รับความเสียหาย ต่อมาประเทศอิสราเอลได้เปิดฉากยิงอาวุธสงครามเข้าไปในประเทศอิหร่านในวันที่ 19 เมษายน พ.ศ. 2567

หมวดหมู่:ความขัดแย้งในปี พ.ศ. 2567
หมวดหมู่:ความสัมพันธ์ทางการทหารอิสราเอล–อิหร่าน
ศิลาจารึกกั๋วชาน

**ศิลาจารึกกั๋วชาน** () เป็นศิลาจารึกที่ตั้งอยู่เชิงเขาด้านตะวันตกของเขากั๋วชานในเมืองจางจู่ (張渚) นครอี๋ซิง (宜興) มณฑลเจียงซูในประเทศจีน ศิลาจารึกนี้ได้รับการขึ้นทะเบียนเป็นสถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติในกลุ่มที่ 5

เขากั๋วชานเดิมเรียกว่าเขาหลีมั่วชาน (离墨山) ในศักราชเทียนสี่ (天璽) ปีที่ 1 (ค.ศ. 276) ในรัชสมัยของจักรพรรดิซุนโฮ (孫皓 *ซุน เฮ่า*) ในยุคสามก๊ก หลังเกิดเหตุแผ่นดินไหว ได้ปรากฏช่องศิลาที่ลึกมากกว่า 10 กว่า*จ้าง* (丈) หรือมากกว่า 100 ฟุต ภายในช่องมีศิลาขนาดใหญ่ตั้งอยู่ ซุนโฮทรงเห็นว่าเหตุการณ์นี้เป็นนิมิตมงคล จึงส่งเสนาบดีตังเตียว (董朝 *ต่ง เฉา*) และโจว ฉู่ (周處) มายังภูเขาแห่งนี้เพื่อบวงสรวงแก่ฟ้าดิน และจารึกข้อความบนศิลาขึ้นซึ่งภายหลังเรียกด้วยชื่อว่าศิลาจารึกกั๋วชาน ศิลาจารึกมีลักษณะเป็นรูปทรงกระบอกความสูง 2.35 เมตร จารึกสลักโดยขุนพลซู เจี้ยน (苏建) ด้วยตัวอักษรแบบตราหรือจฺว้านชู (篆書) รวมทั้งหมดมี 43 บรรทัด บรรทัดละ 25 คำ ในศักราชเฉียนหลงปีที่ 29 (ค.ศ. 1764) นายอำเภอถาง จ้งเหมี่ยน (唐仲冕) ได้ให้สร้างศาลาศิลาที่นี่ซึ่งภายหลังได้รับการบูรณะโดยฉู่ เฉียงหนาน (储强南) จากสาธารณรัฐจีน ปัจจุบันพื้นที่บริเวณศาลาได้ขยายไปเป็น*สวนสาธารณะศิลาจารึกกั๋วชาน*

## อ้างอิง

หมวดหมู่:ศิลาจารึกจีน
หมวดหมู่:อู๋ซี
หมวดหมู่:สถานที่สำคัญทางประวัติศาสตร์และวัฒนธรรมที่ได้รับการคุ้มครองในระดับชาติ
นี่หรือชีวิต

**นี่หรือชีวิต** เป็นภาพยนตร์ไทยแนวดราม่า โรแมนติก ขนาด 70 มม. พากย์เสียงในฟิล์ม ปี พ.ศ. 2516 สร้างโดยปริทรรศน์ฟิล์ม กำกับโดยชุติมา สุวรรณรัต นำแสดงโดยสมบัติ เมทะนี และทัศน์วรรณ เสนีย์วงศ์ ณ อยุธยา เข้าฉายครั้งแรกเมื่อวันที่ 9 พฤศจิกายน พ.ศ. 2516 ที่โรงภาพยนตร์โคลีเซี่ยม ภาพยนตร์เรื่องนี้นับเป็นภาพยนตร์ไทยเรื่องแรกที่ถ่ายทำด้วยฟิล์มขนาด 70 มม. และเป็นภาพยนตร์เรื่องแรกในชีวิตการแสดงของปิยะ ตระกูลราษฎร์ อดีตพระเอกชื่อดังผู้ล่วงลับ ในฐานะนักแสดงตัวประกอบในบทบุรุษพยาบาลเข็นศพ

## นักแสดง

* สมบัติ เมทะนี
* ทัศน์วรรณ เสนีย์วงศ์ ณ อยุธยา
* อนันต์ สัมมาทรัพย์
* พฤหัส บุญ-หลง
* มาลี เวชประเสริฐ
* เมตตา รุ่งรัตน์
* เสริมพันธุ์ สุทธิเนตร
* วิทยา สุขดำรงค์
* ปิยะ ตระกูลราษฎร์ รับบท บุรุษพยาบาลเข็นศพ

## อ้างอิง

หมวดหมู่:ภาพยนตร์ไทยที่ออกฉายในปี พ.ศ. 2516
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ที่กำกับโดย ชุติมา สุวรรณรัต
หมวดหมู่:ภาพยนตร์รักชีวิตไทย
หมวดหมู่:ภาพยนตร์ที่ถ่ายทำใน 70 มม.
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ภาษาไทย
ทรงวุฒิ ใคร่ครวญ

**ทรงวุฒิ ใคร่ครวญ**  (6 พฤศจิกายน พ.ศ. 2544 – ) เป็นนักฟุตบอลระดับอาชีพชาวไทย ปัจจุบันทำหน้าที่ในตำแหน่งเซ็นเตอร์แบ็กให้แก่สโมสรฟุตบอลเมืองทอง ยูไนเต็ด ในศึกไทยลีก

## อาชีพระดับนานาชาติ
ใน พ.ศ. 2567 เขาได้รับการเรียกตัวติดฟุตบอลทีมชาติไทยรุ่นอายุไม่เกิน 23 ปี ไปแข่งเอเชียนคัพ รุ่นอายุไม่เกิน 23 ปี 2024 ที่ประเทศกาตาร์

ส่วนในเดือนตุลาคม พ.ศ. 2567 เขาได้ติดทีมชาติไทยชุดแข่งฟุตบอลชิงถ้วยพระราชทานคิงส์คัพ ครั้งที่ 50 แต่ไม่ได้ลงแข่ง

## เกียรติประวัติ

### ระหว่างประเทศ
**ร่วมกับทีมชาติไทย**
* ชนะเลิศคิงส์คัพ: พ.ศ. 2567

## อ้างอิง

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:กองหลังตัวกลางฟุตบอลชาย
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลบางปะอิน อยุธยา
หมวดหมู่:ผู้เล่นสโมสรฟุตบอลมหาวิทยาลัยเกษตรศาสตร์
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:นักฟุตบอลจากจังหวัดกาญจนบุรี
วัฒนธรรมเอ้อร์หลี่โถว

**วัฒนธรรมเอ้อร์หลี่โถว** () เป็นสังคมและวัฒนธรรมทางโบราณคดียุคสัมฤทธิ์ตอนต้น ปรากฏที่หุบเขาแม่น้ำหวงเมื่อประมาณ 1900 ถึง 1500 ปีก่อน ค.ศ. (งานวิจัยการหาอายุจากคาร์บอนกัมมันตรังสีใน ค.ศ. 2007 ได้เสนอช่วงปีที่แคบกว่าคือระหว่าง 1750 ถึง 1530 ปีก่อน ค.ศ.) วัฒนธรรมนี้ตั้งชื่อตามเอ้อร์หลี่โถว ซึ่งเป็นแหล่งโบราณคดีในเหยี่ยนชื่อ มณฑลเหอหนาน วัฒนธรรมนี้แพร่กระจายไปทั่วมณฑลเหอหนานและมณฑลชานซี และต่อมาก็พบว่ามีอยู่ในมณฑลฉ่านซีและมณฑลหูเป่ย์ด้วย นักโบราณคดีส่วนใหญ่พิจารณาให้เอ้อร์หลี่โถวเป็นสังคมระดับรัฐแห่งแรกในจีน ส่วนนักโบราณคดีชาวจีนโดยทั่วไปจัดให้วัฒนธรรมเอ้อร์หลี่โถวอยู่ในสมัยราชวงศ์เซี่ย แต่ไม่มีหลักฐานที่แน่ชัด เช่น งานเขียน เพื่อนำมายืนยันความเชื่อมโยงดังกล่าว เนื่องจากหลักฐานงานเขียนภาษาจีนแรกสุดสืบไปได้ถึงแค่สมัยชางตอนปลาย

## อ้างอิง

### ข้อมูลอ้างอิง
* 
* 
* 
* 
* 
* 
* 
* 
* 
* 
* 
* 
*  Original article in *[[Kaogu]]* 2007.8: 74–84.

## อ่านเพิ่ม
* 
* 

## แหล่งข้อมูลอื่น

*Bronze Age China, *The Golden Age of Chinese Archaeology*: Exhibition brochure, National Gallery of Art.
*Erlitou Site, *Erlitou Site – Relics of the Capital of the Xia Dynasty*, Cultural China

หมวดหมู่:วัฒนธรรมทางโบราณคดีของประเทศจีน
หมวดหมู่:ยุคสัมฤทธิ์ในประเทสศจีน
หมวดหมู่:ราชวงศ์เซี่ย
หมวดหมู่:เหยี่ยนชือ
พลเอก มณีกร เจนเซ่น

**พลเอก มณีกร เจนเซ่น**  (30 พฤษภาคม พ.ศ. 2546 – ) เป็นนักฟุตบอลระดับอาชีพ ปัจจุบันทำหน้าที่ในตำแหน่งแบ็กซ้ายให้แก่สโมสรฟุตบอลพีที ประจวบ ในศึกไทยลีก โดยพลเอกเกิดที่ประเทศเดนมาร์ก และทำหน้าที่ให้แก่ทีมชาติไทยในระดับนานาชาติ

## เกียรติประวัติ

### ร่วมกับสโมสร
;พัทยา ดอลฟินส์ ยูไนเต็ด
* ชนะเลิศไทยลีก 3 โซนภาคตะวันออก: ฤดูกาล 2565–2566

## อ้างอิง

## แหล่งข้อมูลอื่น
* 
* 

หมวดหมู่:ชาวเดนมาร์กเชื้อสายไทย
หมวดหมู่:ชาวไทยเชื้อสายเดนมาร์ก
หมวดหมู่:นักฟุตบอลชายชาวเดนมาร์ก
หมวดหมู่:นักฟุตบอลชายชาวไทย
หมวดหมู่:ฟุลแบ็กฟุตบอลชาย
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลประจวบ
หมวดหมู่:นักฟุตบอลจากจังหวัดสงขลา
มิสและมิสเตอร์ซูปราเนชันแนลไทยแลนด์ 2024

**มิสและมิสเตอร์ซูปราเนชันแนลไทยแลนด์ 2024** () เป็นการประกวดมิสซูปราเนชันแนลไทยแลนด์และมิสเตอร์ซูปราเนชันแนลไทยแลนด์ที่ถูกจัดขึ้นในประเทศไทย ดำเนินการจัดการประกวดโดย บริษัท พอสสิเบิลดรีม 789 จำกัด โดยการประกวดรอบตัดสินจะจัดขึ้นในวันที่ 10 พฤษภาคม พ.ศ. 2567 ณ คริสตัล ดีไซน์ เซ็นเตอร์ (ซีดีซี) กรุงเทพมหานคร ซึ่งในช่วงสุดท้ายของการประกวดรอบตัดสิน ภัทราพร หวัง และ ณฐนน ณรธัญวิรุณ มิสและมิสเตอร์ซูปราเนชันแนลไทยแลนด์ 2023 จะเป็นผู้มอบมงกุฎและถ้วยรางวัลให้กับมิสและมิสเตอร์ซูปราเนชันแนลไทยแลนด์คนใหม่ สำหรับผู้ที่ได้รับตำแหน่งชนะเลิศ จะเป็นตัวแทนประเทศไทยในการเข้าร่วมประกวด มิสซูปราเนชันแนล 2024 และ มิสเตอร์ซูปราเนชันแนล 2024 ที่จะจัดขึ้นในประเทศโปแลนด์

## ผลการประกวด
### ลำดับ

* **$** ผ่านเข้ารอบ 9 คนสุดท้ายโดยอัตโนมัติ จากรางวัลพิเศษ Supra Factor
* **§** ผ่านเข้ารอบ 9 คนสุดท้าย โดยอัตโนมัติ จากรางวัลพิเศษ Fan Vote
* **฿** ผ่านเข้ารอบ 9 คนสุดท้าย โดยอัตโนมัติ จากรางวัลพิเศษ Glass Skin Fast Track

## รางวัลพิเศษ

### Supra Factor
Supra Factor คือรางวัล Fast track ที่จะทำให้ผู้เข้าประกวดไม่ได้ถูกจับตามอง "เพียงแค่คนเดียวตลอดไป" ถ้าทำผลงานได้ดีก็จะมีโอกาสเข้ารอบอัตโนมัติตั้งแต่รอบออดิชั่น และจะเป็นตำแหน่งที่เปลี่ยนไปในทุก Challenge ตามความเห็นของ Supra Guru และ Supra Family จะมีเพียงตัวแทนผู้เข้าประกวดชาย 1 คน และหญิง 1 คนเท่านั้นที่ครองตำแหน่ง Supra Factor ไว้ได้ จนสามารถเข้าไปยืน 8 คนสุดท้ายในรอบไฟนอลโดยอัตโนมัติ

### Supra Fast track
เป็นรางวัลสำหรับผู้เข้าประกวดที่ส่งใบสมัครเป็นคนแรกของของฝ่ายหญิงและชายในการประกวดปีนี้ โดยจะได้เข้ารอบ 30 คนสุดท้ายอัตโนมัติ

### Supra Fan Vote
ผู้ที่มีคะแนนสูงสุดจากการโหวตสูงสุดในฝ่ายหญิงและฝ่ายชาย จะได้ผ่านเข้ารอบทันที

## ผู้เข้าประกวด
30 ผู้เข้าประกวดที่ได้รับการยืนยัน:

### หมายเหตุ
#### ถอนตัว
*MST05 "ไข่มุก ศศิธร สุริโย" ขอสละสิทธิ์ เนื่องจาก พี่เลี้ยงเพียงคนเดียวของเธอประสบอุบัติเหตุ ไม่สามารถเข้าร่วมการประกวดต่อได้

## อ้างอิง

## แหล่งข้อมูลอื่น
*Supranational Thailand  – Official website

หมวดหมู่:มิสซูปราเนชันแนลไทยแลนด์
หมวดหมู่:มิสเตอร์ซูปราเนชันแนลไทยแลนด์
หมวดหมู่:กรุงเทพมหานครในปี พ.ศ. 2567
หมวดหมู่:การประกวดความงามในปี พ.ศ. 2567
เฮลิแอร์โมนาโก

**เฮลิแอร์โมนาโก** () เป็นสายการบินประจำชาติของประเทศโมนาโก สายการบินให้บริการเที่ยวบินประจำระหว่างโมนาโกและท่าอากาศยานนิสโกตดาซูร์ทุกๆ 20 นาที และให้บริการเที่ยวบินเช่าเหมาลำและชมวิวรอบโมนาโก

## ฝูงบิน
[thumb|[แอร์บัส เอช130 ของเฮลิแอร์โมนาโก]]
ณ เดือนเมษายน ค.ศ. 2024 เฮลิแอร์โมนาโกมีอากาศยานประจำการในฝูงบินดังนี้:

เฮลิแอร์โมนาโกมีอายุฝูงบินเฉลี่ย 26.8 ปี

## อ้างอิง

หมวดหมู่:สายการบินประจำชาติ
หมวดหมู่:สายการบินสัญชาติโมนาโก
หมวดหมู่:สายการบินที่ก่อตั้งในปี พ.ศ. 2519
หมวดหมู่:บริษัทที่ก่อตั้งในปี พ.ศ. 2519
รายชื่อคณะกรรมการกฤษฎีกา พ.ศ. 2565

ตามที่มีพระบรมราชโองการแต่งตั้งกรรมการกฤษฎีกา จำนวน 136 ราย เมื่อวันที่ 6 กันยายน พ.ศ. 2565 (มีผลตั้งแต่วันที่ 23 สิงหาคม พ.ศ. 2565) ประธานคณะกรรมการกฤษฎีกา (นายกรัฐมนตรีโดยตำแหน่ง) ได้มีคำสั่งแบ่งกรรมการออกเป็นคณะต่าง ๆ ดังนี้

### คณะที่ 1 (กฎหมายเกี่ยวกับการเมืองการปกครอง)

### คณะที่ 2 (กฎหมายเกี่ยวกับการบริหารราชการแผ่นดิน)

### คณะที่ 3 (กฎหมายเกี่ยวกับการเงิน)

### คณะที่ 4 กฎหมายเกี่ยวกับการคมนาคมและการสื่อสาร

### คณะที่ 5 (กฎหมายเกี่ยวกับอุตสาหกรรมและพลังงาน)

### คณะที่ 6 (กฎหมายเกี่ยวกับความสัมพันธ์ระหว่างประเทศ)

### คณะที่ 7 (กฎหมายเกี่ยวกับทรัพยากรธรรมชาติและสิ่งแวดล้อม)

### คณะที่ 8 (กฎหมายเกี่ยวกับการศึกษา การศาสนา ศิลปะ วัฒนธรรม และการกีฬา)

### คณะที่ 9 (กฎหมายเกี่ยวกับสวัสดิการสังคม)

### คณะที่ 10 (กฎหมายเกี่ยวกับการสาธารณสุข)

### คณะที่ 11 (กฎหมายเกี่ยวกับกระบวนการยุติธรรมทางแพ่งและทางอาญา)

### คณะที่ 12 (กฎหมายเกี่ยวกับการคลัง)

### คณะที่ 13 (กฎหมายเกี่ยวกัยการบรหารจัดการภาครัฐ)

### คณะที่ 14 (กฎหมายเกี่ยวกับการพาณิชย์และธุรกิจ)

## ข้อวิพากษ์วิจารณ์
ในคำสั่งประธานคณะกรรมการกฤษฎีกาที่ 1/2565 เรื่อง การแบ่งกรรมการกฤษฎีกาออกเป็นคณะ เมื่อวันที่ 7 กันยายน พ.ศ. 2565 กรรมการกฤษฎีกา คณะที่ 2 (กฎหมายเกี่ยวกับการบริหาราชการแผ่นดิน) ได้มีการเว้นว่างตำแหน่งประธานกรรมการไว้ โดยสำนักข่าวอิศราได้ตรวจสอบข้อมูลย้อนหลังถึงปี พ.ศ. 2558 พบว่า บุคคลที่ดำรงตำแหน่งประธานกรรมการกฤษฎีกา คณะที่ 2 มาโดยตลอดคือ "นายวิษณุ เครืองาม" ซึ่งขณะนั้นกำลังดำรงตำแหน่งรองนายกรัฐมนตรี และมิได้มีการโปรดเกล้าแต่งตั้งให้เป็นคณะกรรมการกฤษฎีกา ในวันที่ 6 กันยายน พ.ศ. 2565 โดยอาจมีสาเหตุมาจากที่มีการวิพากษ์วิจารณ์ถึงการปฏิบัติหน้าที่ 2 ตำแหน่งในคราวเดียวกัน กล่าวคือ นายวิษณุเป็นทั้งรองนายกรัฐมนตรีทำหน้าที่ฝ่ายบริหาร และเป็นประธานกรรมการกฤษฎีกาคณะที่ 2 ซึ่งต้องเสนอความเห็นหรือจัดทำกฎหมายเกี่ยวกับการบริหารราชการแผ่นดินเสนอให้รัฐบาลที่เป็นฝ่ายบริหารพิจารณา

## ดูเพิ่ม
คณะกรรมการกฤษฎีกา

## อ้างอิง
วันคูลกรุปลิมิเต็ด

**วันคูลกรุปลิมิเต็ด** () เป็นบริษัทในฮ่องกงก่อตั้งโดยกู่ เทียนเล่อ นักแสดงและโปรดิวเซอร์ภาพยนตร์ชื่อดังในปี 2013 วันคูลกรุปดำเนินธุรกิจเกี่ยวกับภาพยนตร์ เช่น การจัดหาเงินทุน การผลิต หลังการผลิต การจัดจำหน่าย และการโปรโมท รวมถึงธุรกิจการบริหารจัดการศิลปิน และบริการให้เช่าอุปกรณ์ถ่ายทำภาพยนตร์

## อ้างอิง

หมวดหมู่:บริษัทฮ่องกงที่ก่อตั้งในปี พ.ศ. 2556
หมวดหมู่:บริษัทผู้สร้างภาพยนตร์ฮ่องกง
ระบบเตือนภัยล่วงหน้าและควบคุมทางอากาศ

**ระบบเตือนภัยล่วงหน้าและควบคุมทางอากาศ** () ย่อเป็น **AEW&C** หรือที่ในกองทัพอากาศสหรัฐใช้คำว่า **ระบบควบคุมและแจ้งเตือนทางอากาศ** (Airborne Warning And Control System) ย่อเป็น **AWACS** คือระบบเตือนภัยทางอากาศด้วยเรดาร์ ถูกออกแบบให้ตรวจจับและติดตามอากาศยาน, เรือ, ยวดยาน, มิสไซล์ หรือวัตถุอื่นใดที่เคลื่อนที่แบบโพรเจกไทล์เข้าใกล้จากระยะไกลมาก และสามารถพิสูจน์ฝ่ายของอากาศยานว่าเป็นมิตรหรือข้าศึกแบบเรียลไทม์ นอกจากนี้ยังมีความสามารถควบคุมบังคับบัญชาพื้นที่การรบในการปะทะทางอากาศ ด้วยการแจ้งเตือนการมีอยู่ของข้าศึกและชี้เป้าข้าศึกให้แก่ระบบของเครื่องบินขับไล่และเครื่องบินโจมตีของฝ่ายตนแบบเรียลไทม์ โดยไม่ต้องผ่านหน่วยภาคพื้นดิน 

AEW&C คือระบบเรดาร์ลอยฟ้าซึ่งมีรัศมีการตรวจจับสามร้อยกิโลเมตรขึ้นไป ซึ่งไกลกว่าเรดาร์ของเครื่องบินขับไล่และเรดาร์เคลื่อนที่ทางบก จึงช่วยให้ฝ่ายตนสามารถมองเห็นภัยคุกคามล่วงหน้าเป็นระยะเวลาหลายนาที ทำให้ฝ่ายตนมีเวลาดำเนินมาตรการรับมือภัยคุกคาม เปิดโอกาสให้ฝ่ายตนชิงโจมตีก่อนในขณะที่ข้าศึกยังมองไม่เห็นสิ่งใดในเรดาร์ นอกจากนี้ เครื่องบินรุ่นที่ถูกใช้เป็นแพลตฟอร์มในการติดตั้งระบบ AEW&C หากเป็นรุ่นที่มีขนาดใหญ่และมีกำลังไฟฟ้าเพียงพอ มักจะติดตั้งอุปกรณ์ด้านอื่นด้วย เช่น ข่าวกรองทางสัญญาณ (SIGINT), มาตรการสนับสนุนทางอิเล็กทรอนิกส์ (ESM), การสงครามอิเล็กทรอนิกส์ (EW)

กองทัพอากาศไทยมีการประจำการเครื่องบินเตือนภัยล่วงหน้าซึ่งใช้ระบบเรดาร์ Erieye ของสวีเดน ติดตั้งบนเครื่องบิน Saab 340 สามารถตรวจจับเครื่องบินรบของประเทศเพื่อนบ้านได้จากระยะห่าง 280 ถึง 500 กิโลเมตร ซึ่งในทางปฏิบัติจะตรวจจับได้จริงที่ระยะเท่าใดนั้น ขึ้นอยู่กับรุ่นเครื่องบิน ท่าทางลักษณะการบิน และการเปิดใช้งานระบบอิเล็กทรอนิกส์ของเป้าหมาย

## รายชื่อ
รายชื่อบางส่วนของระบบเตือนภัยล่วงหน้าและควบคุมทางอากาศ
*  Boeing E-3 Sentry
*  Boeing E-7 Wedgetail
*  Grumman E-2 Hawkeye
*  Saab Erieye / GlobalEye
*  Beriev A-50 Mainstay
*  KJ-2000 / KJ-500
## อ้างอิง

หมวดหมู่:การบินทหาร
วัดบางปิดบน

**วัดบางปิดบน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปิด อำเภอแหลมงอบ จังหวัดตราด ปัจจุบันมีพระครูพิศาลธรรมวาที เป็นเจ้าอาวาส ที่ดินที่ตั้งวัด มีเนื้อที่ 17 ไร่ 1 งาน 42 ตารางวา ที่ธรณีสงฆ์ จำนวน 2 แปลง มีเนื้อที่รวม 21 ไร่

วัดบางปิดบนประกาศตั้งวัดเมื่อ พ.ศ. 2323 และได้รับพระราชทานวิสุงคามสีมาเมื่อ วันที่ 10 พฤศจิกายน พ.ศ. 2515 เขตวิสุงคามสีมากว้าง 30 เมตร ยาว 40 เมตร

อาคารเสนาสนะ ประกอบด้วย อุโบสถ กว้าง 4 เมตร ยาว 20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2533 ศาลาการเปรียญ กว้าง 12 เมตร ยาว 25 เมตร เป็นอาคารคอนกรีตเสริมเหล็ก สร้างเมื่อ พ.ศ. 2521 กุฏิสงฆ์ จำนวน 10 หลัง เป็นอาคารไม้ 8 หลัง อาคารครึ่งตึกครึ่งไม้ 1 หลัง และอาคารตึก 1 หลัง ปูชนียวัตถุมีพระพุทธรูปสมัยอยุธยา 1 องค์ หน้าตักกว้าง 17 นิ้ว เป็นพระพุทธรูปสำริด และพระศรีอริยเมตไตรยเนื้อทองสำริด 1 องค์

## อ้างอิง

บางปิดบน
หมวดหมู่:อำเภอแหลมงอบ
การโจมตีอิสราเอลโดยอิหร่าน พ.ศ. 2567

เมื่อวันที่ 13 เมษายน พ.ศ. 2567 กองพิทักษ์ปฏิวัติอิสลาม (IRGC), เป็นเหล่าทัพของกองทัพอิหร่าน ร่วมปฏิบัติการกับไออาร์ไอ, ฮิซบุลลอฮ์ กลุ่มของชาวเลบานอน และฮูษี กลุ่มของชาวเยเมน ได้เปิดฉากโจมตีประเทศอิสราเอลและดินแดนถือครองอิสราเอลที่ราบสูงกอลาน ด้วยโดรน อาวุธปล่อยครูซ และขีปนาวุธ เหตุโจมตีขนานรหัสว่า **ปฏิบัติการคำมั่นอันแท้จริง** (). ประเทศอิหร่านกล่าวว่าเป็นการตอบโต้เหตุระเบิดโดยอิสราเอลที่สถานทูตอิหร่านประจำกรุงดามัสกัสเมื่อวันที่ 1 เมษายน ซึ่งนายพลชาวอิหร่านเสียชีวิตสองนาย เหตุโจมตีดังกล่าวถูกมองว่าเป็นเหตุต่อเนื่องสงครามอิสราเอล–ฮะมาส และถือเป็นการโจมตีโดยตรงครั้งแรกของประเทศอิหร่านต่อประเทศอิสราเอลนับตั้งแต่เริ่มความขัดแย้งตัวแทน

หลายประเทศในตะวันออกกลาง ตระเตรียมปิดน่านฟ้าของตนล่วงหน้าไม่กี่ชั่วโมงก่อนประเทศอิหร่านจะเปิดฉากโจมตีประเทศอิสราเอลในเวลาประมาณเที่ยงคืนของวันที่ 13 เมษายน เหตุโจมตีของประเทศอิหร่านประกอบด้วยโดรนราว 170 ลำ อาุวธปล่อยครูสมากกว่า 30 ลูก และขีปนาวุธมากกว่า 120 ลูกมุ่งเป้าโจมตีประเทศอิสราเอลและที่ราบสูงกอลาน, ดินแดนที่ประเทศอิสราเอลยึดครอง หลายประเทศของพันธมิตรเริ่มปฏิบัติการเพื่อปกป้องอิสราเอล กองกำลังป้องกันอิสราเอลใช้ระบบแอโรว์ 3 และระบบเดวิตสลิงในการป้องกันเหตุโจมตีดังกล่าว ด้วยความช่วยเหลือจากกองทัพอากาศสหรัฐ, สหราชอาณาจักร, ฝรั่งเศส และจอร์แดน ประเทศฝรั่งเศสเข้าร่วมปฏิบัติการตามการร้องขอของประเทศจอร์แดน ได้ส่งเรือมาให้ตรวจเรดาร์บริเวณพื้นที่ ประเทศจอร์แดนระบุว่าได้สกัดกั้นวัตถุที่บินเข้าไปในน่านฟ้าของตนเพื่อความปลอดภัยของพลเมือง

ทางการอิสราเอลระบุว่าร้อยละ 99 ของโดรนและอาวุธปล่อยถูกทำลายโดยชาติพันธมิตร ซึ่งเป็นส่วนหนึ่งของการป้องกันที่มีชื่อรหัสว่า **โล่เหล็ก**, มากที่สุดก่อนเข้าสู่น่านฟ้าอิสราเอล เจ้าหน้าที่สหรัฐรายหนึ่งกล่าวว่า อาุวธปล่อยของอิหร่านอย่างน้อย 9 ลูก โจมตีฐานทัพอากาศอิสราเอล 2 แห่ง ทำให้เกิดความเสียหายเล็กน้อย ขีปนาวุธบางส่วนถูกยิงตกในอวกาศโดยระบบแอโรว์ ขีปนาวุธดังกล่าวสร้างความเสียหายเล็กน้อยต่อฐานทัพอากาศเนวาติมทางตอนใต้ของอิสราเอล ซึ่งยังคงปฏิบัติการได้ ในประเทศอิสราเอล เด็กหญิงชาวเบดูอินอิสราเอลวัย 7 ขวบ บาดเจ็บถูกขีปนาวุธส่วนหนึ่งโจมตี และอีกสามสิบเอ็ดคนได้รับบาดเจ็บเล็กน้อยขณะไปศูนย์หลบภัย หรือได้รับการรักษาด้วยภาวะวิตกกังวล จอร์แดนรายงานว่ามีเศษกระสุนบางส่วนตกลงมาในอาณาเขตของตน ทำให้ไม่มีความเสียหายหรือบาดเจ็บ วันรุ่งขึ้น ทูตอิหร่านประจำสหประชาชาติระบุว่าการโจมตีดังกล่าว "เห็นว่าควรยุติลง"

เหตุโจมตีครั้งนี้ถือเป็นการโจมตีด้วยโดรนครั้งใหญ่ที่สุดในประวัติศาสตร์, ตั้งใจที่จะเอาชนะการป้องกันต่อต้านอากาศยาน นับเป็นครั้งแรกนับตั้งแต่การโจมตีด้วยอาวุธปล่อยของประเทศอิรักในปี พ.ศ. 2534 ซึ่งประเทศอิสราเอลถูกโจมตีโดยตรงจากกองทัพของรัฐอื่น การโจมตีของประเทศอิหร่านได้รับเสียงวิพากษ์วิจารณ์จากสหประชาชาติ ผู้นำโลกหลายราย และนักวิเคราะห์ทางการเมือง ซึ่งเตือนว่าพวกเขาเสี่ยงทำความขัดแย้งที่จะบานปลายไปสู่สงครามระดับภูมิภาคเต็มรูปแบบ ประเทศอิสราเอลตอบโต้ด้วยการโจมตีอิหร่านอย่างจำกัดมากเมื่อวันที่ 18 เมษายน พ.ศ. 2567

## หมายเหตุ

## อ้างอิง

หมวดหมู่:สงครามอิสราเอล–ฮะมาส พ.ศ. 2566
หมวดหมู่:ประเทศจอร์แดนในปี พ.ศ. 2567
หมวดหมู่:เหตุโจมตีในปี พ.ศ. 2567
หมวดหมู่:ความสัมพันธ์ทางการทหารอิสราเอล–อิหร่าน
มาซายะ ฟูกูนิชิ

**มาซายะ ฟูกูนิชิ** (, 24 กุมภาพันธ์ 1995 –) เป็นนักพากย์ ชาวญี่ปุ่น เกิดที่จังหวัดนาระ สังกัดเค็นโปรดักชัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากจังหวัดนาระ
หมวดหมู่:นักพากย์ชายชาวญี่ปุ่น
สิทธา บุญหล้า

**สิทธา บุญหล้า**  (2 กันยายน พ.ศ. 2547 – ) เป็นนักฟุตบอลระดับอาชีพชาวไทย ปัจจุบันทำหน้าที่ในตำแหน่งกองกลางตัวรับ ให้แก่สโมสรฟุตบอลการท่าเรือ ในศึกไทยลีก

## อาชีพสโมสร
สิทธาเคยเป็นสมาชิกของอะแคดิมีเยาวชนสโมสรฟุตบอลเมืองทอง ยูไนเต็ด ก่อนที่จะเข้าร่วมทีมไฮสกูลอบ่างโรงเรียนอัสสัมชัญธนบุรี โดยหลังจากสำเร็จการศึกษา เขาได้เซ็นสัญญากับสโมสรฟุตบอลการท่าเรือสำหรับการแข่งไทยลีกเมื่อเดือนมกราคม พ.ศ. 2565 เขาเปิดตัวในเกมที่สโมสรฟุตบอลการท่าเรือพ่ายแพ้ต่อสโมสรฟุตบอลอุลซันฮุนได 0 ประตูต่อ 3 ซึ่งเป็นส่วนหนึ่งของเอเอฟซีแชมเปียนส์ลีก 2022 รอบคัดเลือกเพลย์ออฟ

ครั้นในเดือนสิงหาคม พ.ศ. 2565 ทางสโมสรฟุตบอลคัสตอม ยูไนเต็ด ได้ยืมตัวสิทธาสู่ไทยลีก 2 เขาลงเล่นในลีกไปทั้งหมด 31 นัดและยิงได้หนึ่งประตูให้แก่สโมสร โดยช่วยให้พวกเขาจบอันดับสามในลีกดังกล่าว

กระทั่งในเดือนมิถุนายน พ.ศ. 2566 เขาได้รับการส่งไปต่างประเทศร่วมกับธีรศักดิ์ เผยพิมาย เพื่อฝึกซ้อมกับสโมสรฟุตบอลเลสเตอร์ซิตี รุ่นอายุไม่เกิน 21 ปี เป็นเวลาหนึ่งเดือน

## อาชีพระดับนานาชาติ
สิทธาได้ลงแข่งฟุตบอลอาเซียนชิงแชมป์เยาวชนอายุไม่เกิน 23 ปี 2022 ร่วมกับทีมชาติไทยรุ่นอายุไม่เกิน 23 ปี และเข้าถึงรอบชิงชนะเลิศ โดยที่ไทยแพ้ทีมชาติเวียดนาม 0 ประตูต่อ 1

ในเดือนกันยายน พ.ศ. 2566 สิทธามีชื่อติด 21 คนในทีมชาติไทยชุดปรีโอลิมปิก สำหรับเอเชียนเกมส์ 2022 เขาปรากฏตัวสามในสี่แมตช์ระหว่างทัวร์นาเมนต์ดังกล่าวขณะที่ทีมชาติไทยสามารถผ่านเข้ารอบ 16 ทีม

## อ้างอิง

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลคัสตอม ยูไนเต็ด
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:นักฟุตบอลจากกรุงเทพมหานคร
แนวร่วมปลดปล่อยประชาชนแห่งชาติกะเหรี่ยงแดง

**แนวร่วมปลดปล่อยประชาชนแห่งชาติกะเหรี่ยงแดง** (KNPLF หรือชื่อเต็มว่า Karenni National People's Liberation Front) (พม่า: ကရင်နီပြည်လူမျိုးပေါင်းစုံပြည်သူ့လွတ်မြောက်ရေးတပ်ဦး) เป็นกลุ่มก่อความไม่สงบที่มีอุดมการณ์คอมมิวนิสต์และอุดมการณ์ชาตินิยมกะเหรี่ยง ประจำการอยู่ที่รัฐกะยา ประเทศพม่า กลุ่ม KNPLF ได้ยินยอมที่จะเป็นกองกำลังรักษาชายแดนที่รัฐบาลสนับสนุนในวันที่ 8 พฤศจิกายน ค.ศ. 2009 อย่างไรก็ตาม KNPLF ยังไม่ถูกยุบในนาม KNPLF เริ่มตั้งแต่วันที่ 13 มิถุนายน ค.ศ. 2023 กลุ่ม KNPLF ได้ตัดสินใจเปลี่ยนฝ่ายไปอยู่ฝ่ายของ กองทัพปลดปล่อยชาติกะเหรี่ยง (KNLA) และกองทัพกะเหรี่ยงแดง (KA) กองกำลังป้องกันชาติพันธุ์กะเหรี่ยง (KNDF) และกองกำลังพิทักษ์ประชาชนประเทศพม่า (PDF) และต่อสู้กับระบอบการปกครองทหาร

## ประวัติ
KNPLF ก่อตั้งขึ้นในปี ค.ศ. 1978 ในตอนที่กลุ่มการเมืองฝ่ายซ้ายแยกตัวออกจากกองทัพกะเหรี่ยงแดง (KA) เนื่องจากมีอุดมการณ์ไม่เหมือนกัน กลุ่ม KNPLF รักษาความสัมพันธ์อันใกล้ชิดกับพรรคคอมมิวนิสต์พม่า (CPB) ได้รับการฝึกและเสบียงและการสนับสนุนการอาวุธจากกลุ่มจนกระทั่งลดอาวุธลงในปี ค.ศ. 1989 

ในปี ค.ศ. 1989 มีการเจรจาข้อตกลงให้หยุดยิงระหว่าง สภาสันติภาพและการพัฒนาแห่งรัฐ (SLORC) กับ KNPLF ซึ่งสรุปแล้วในปี ค.ศ. 1994 ตั้งแต่นั้นมากลุ่ม KNPLF ได้ช่วยเหลือทหารของรัฐบาลในการต่อสู้กับกลุ่มกองกำลังอาวุธกลุ่มอื่นๆ นับตั้งแต่นั้นเป็นต้นมา กลุ่มนี้ได้ช่วยทหารรัฐบาลต่อสู้กับกลุ่มติดอาวุธอื่นๆ โดยเฉพาะอย่างยิ่งกองทัพกะเหรี่ยงแดง (KA) และในวันที่ 8 พฤศจิกายน ค.ศ. 2009 กลุ่มนี้ตกลงที่จะเปลี่ยนผ่านเป็น "กองกำลังรักษาชายแดน" 

KNPLF เคยถูกกล่าวหาว่าใช้ทหารเด็กและกับระเบิดในอดีตกับเด็กที่ชื่อว่า Koo Reh ตอนอายุ 13 ปีว่า

## เหตุการณ์ล่าสุด
ทหารของ KNPLF และ BGF ถูกฆาตกรรมประมาณ 45 คนในช่วงการสังหารหมู่ Mo So โดยกองทัพพม่าในวันคริสต์มาสอีฟของปี ค.ศ. 2021 บุคลากรของ KNPLF และ BGF พยายามที่จะหยุดกองทัพพม่าจากการเผาประชาชนทั้งเป็นแทนที่จะยิงประชาชนตรงศีรษะ 

KNPLF ก็ได้รับอาวุธจากกองทัพรวมแห่งรัฐว้า (UWSA) หลังการรัฐประหารในประเทศเมียนมาร์ในปี ค.ศ. 2021 และก็ถูกกล่าวหาว่ามีส่วนร่วมในการต่อต้านกองทัพพม่า แม้จะเปลี่ยนผ่านเป็นกองกำลังพิทักษ์ชายแดนก็ตาม ชิต ตุน สมาชิกระดับสูงของ KNPLF ถูกแต่งตั้งให้เป็นหนึ่งในสองรองรัฐมนตรีด้านการสหพันธสหภาพ ในรัฐบาลเอกภาพแห่งชาติพม่า (NUG) ซึ่งเป็นรัฐบาลคู่ขนานที่ก่อตั้งโดยผู้ร่างกฎหมายที่ได้รับเลือกและสมาชิกรัฐสภาที่ถูกโค่นล้มในการรัฐประหาร KNPLF ประกาศว่าจะสนับสนุน NUG และสมาชิกระดับล่างของ KNPLF ต่อสู้เคียงข้าง KNDF เพื่อต่อต้านกองทัพพม่า 

ในเดือนมิถุนายน ค.ศ. 2023 KNPLF ได้ทำการย้ายฝ่ายไปกองกำลังต่อต้านรัฐบาลทหารและสนับสนุนกแองทัพปลดปล่อยชาติกะเหรี่ยง (KNLA) และกองทัพกะเหรี่ยงแดง (KA) กองกำลังป้องกันชาติพันธุ์กะเหรี่ยง (KNDF) และกองกำลังพิทักษ์ประชาชนประเทศพม่า (PDF) และได้ปฎิบัติการเริ่มโจมตีที่มั่นของกองทัพพม่า กองกำลังต่อต้านที่รวมกันเข้ายึดด่านหน้าของรัฐบาลทหารและเข้ายึดเมืองเมเซ ในรัฐกะยาทางทิศตะวันออก

## อ้างอิง

หมวดหมู่:ขบวนการทางการเมืองในประเทศพม่า
หมวดหมู่:ขบวนการแบ่งแยกดินแดน
สโมสรฟุตบอลชาติตระการ ซิตี้

**สโมสรฟุตบอลชาติตระการ ซิตี้** เป็นสโมสรฟุตบอลอาชีพในประเทศไทย โดยเป็นสโมสรตัวแทนจากอำเภอชาติตระการ จังหวัดพิษณุโลก ปัจจุบันเล่นในไทยลีก 3 โซนภาคเหนือ

## ประวัติ
สโมสรฟุตบอลชาติตระการ ซิตี้ ก่อตั้งเมื่อปี 2564 ชาติตระการ ซิตี้ได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 – โซนภาคเหนือ เป็นการแข่งขันแรก โดยตกรอบมินิลีก ของโซนตอนล่าง ในปี 2566 ได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2566 – โซนภาคเหนือ โดยได้ตำแหน่งชนะเลิศของโซน ต่อมาในปี 2567 ได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2567 – โซนภาคเหนือ โดยได้ตำแหน่งชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคเหนือ

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

## ผู้ฝึกสอน
*ตั้งแต่ พ.ศ. 2564 – ปัจจุบัน*

## เกียรติประวัติ
* **[[ไทยแลนด์ เซมิโปรลีก]]**
** ชนะเลิศ โซนภาคเหนือ: 2567

* **[[ไทยแลนด์ อเมเจอร์ลีก]]**
** ชนะเลิศ โซนภาคเหนือ: 2566

## อ้างอิง

## แหล่งข้อมูลอื่น
* 

หมวดหมู่:สโมสรฟุตบอลในจังหวัดพิษณุโลก
หมวดหมู่:สโมสรฟุตบอลที่ก่อตั้งในปี พ.ศ. 2564
หมวดหมู่:ก่อตั้งในประเทศไทยในปี พ.ศ. 2564
หมวดหมู่:อำเภอชาติตระการ
มหาวิทยาลัยยูนนาน

**มหาวิทยาลัยยูนนาน** (; ) เป็นมหาวิทยาลัยตั้งอยู่ใน เมืองคุนหมิง มณฑลยูนนาน ประเทศจีน ก่อตั้งขึ้นในปี พ.ศ. 2465 โดย ถัง จิเหยา ผู้ว่าการมณฑลยูนนาน เป็นมหาวิทยาลัยที่มีชื่อเสียงมากและเป็นอันดับหนึ่งในมณฑลยูนนานมาโดยตลอด จากการรายงานของคอกโครัลลีไซมอนส์ ประจำปี พ.ศ. 2563 มหาวิทยาลัยยูนนานได้รับการจัดอันดับที่ 351 - 400 ของเอเชีย เดิมมีชื่อเรียกว่า มหาวิทยาลัยเอกชนตงหลู ในปี พ.ศ. 2473 มหาวิทยาลัยเอกชนตงหลูได้เปลี่ยนเป็นมหาวิทยาลัยตงหลูประจำมณฑล ต่อมาปี พ.ศ. 2477 เปลี่ยนชื่อเป็น มหาวิทยาลัยยูนนาน

ในปี พ.ศ. 2494 แผนกต่างๆของสถาบันอุดมศึกษาทั่วประเทศได้รับการปรับโครงสร้างใหม่ และสถานะมหาวิทยาลัยยูนนานก็เปลี่ยนจาก มหาวิทยาลัยทั่วไปของมณฑลยูนนาน กลายเป็น มหาวิทยาลัยที่สำคัญของชาติจีน ที่เน้นด้านศิลปศาสตร์และวิทยาศาสตร์ หลังจากช่วงการปฏิวัติทางวัฒนธรรม ปี พ.ศ. 2521 สำนักวิชาที่ถูกยกเลิก เช่น วิศวกรรมศาสตร์ และ เศรษฐศาสตร์ ก็ค่อยๆได้รับการบูรณะใหม่ ในปี พ.ศ. 2542 คณะนิติศาสตร์ และ คณะภาษาต่างประเทศของมหาวิทยาลัยยูนนานได้รับการสถาปนาขึ้นใหม่ ในเดือนพฤศจิกายน พ.ศ. 2554 คณะแพทยศาสตร์ของมหาวิทยาลัยยูนนานได้รับการบูรณะและสร้างใหม่ ในเดือนธันวาคม พ.ศ. 2558 โรงเรียนคอมพิวเตอร์อิเล็กทรอนิกส์ประจำมณฑลยูนนานถูกรวมเข้ากับมหาวิทยาลัยยูนนาน

## ประวัติ

### ช่วงสมัยมหาวิทยาลัยเอกชนตงหลู
มหาวิทยาลัยยูนนาน เดิมมีชื่อว่า **มหาวิทยาลัยเอกชนตงหลู** () ก่อตั้งโดย ถัง จิเหยา ผู้ว่าการมณฑลยูนนาน เมื่อวันที่ 8 ธันวาคม พ.ศ. 2465 ด้วยความเห็นชอบของสำนักงานผู้ว่าการยูนนาน มหาวิทยาลัยตงหลูเอกชนได้ก่อตั้งขึ้นอย่างเป็นทางการ ชื่อเดิมของมหาวิทยาลัยมาจากชื่อของผู้ว่าการมณฑลยูนนาน ถัง จิเหยา () มีความหมายว่า "เจ้าแห่งทวีปตะวันออก"   เมื่อมหาวิทยาลัยเอกชนตงหลู ก่อตั้งขึ้น มีแผนการจัดตั้งสาขาวิชาขึ้นทั้งหมด 7 วิชา ได้แก่ ศิลปศาสตร์ วิทยาศาสตร์ วิศวกรรมศาสตร์ การแพทย์ พาณิชยกรรม และเกษตรกรรม อย่างไรก็ตาม ในช่วงเริ่มต้นของการก่อตั้งมหาวิทยาลัย ทางมหาวิทยาลัยได้เปิดชั้นเรียนศิลปศาสตร์และวิทยาศาสตร์ เพียงสองสาขาเท่านั้น หลักสูตรเตรียมความพร้อมเฉพาะนักเรียนจำนวน 120 คน ในปี พ.ศ. 2468 มีการก่อตั้งหลักสูตรระดับปริญญาตรีสองหลักสูตร ได้แก่ วิศวกรรมศาสตร์และศิลปศาสตร์    

### ช่วงสมัยมหาวิทยาลัยตงหลูประจำมณฑล
ในเดือนสิงหาคม พ.ศ. 2473 การประชุมผู้บริหารระดับมณฑลยูนนานซึ่งมีหลง หยุน ประธานรัฐบาลมณฑลยูนนาน ได้มีมติให้ยกระดับมหาวิทยาลัยเอกชนตงหลูให้เป็น **มหาวิทยาลัยตงหลูประจำมณฑล** () ภายใต้เขตอำนาจของกระทรวงศึกษาประจำมณฑลยูนนาน  

### หลังการปฏิรูปเศรษฐกิจจีน
ในปี พ.ศ. 2521 มหาวิทยาลัยยูนนานได้รับการจัดอันดับให้เป็นหนึ่งใน 88 มหาวิทยาลัยที่สำคัญในประเทศโดยกระทรวงศึกษาธิการแห่งประเทศจีน พร้อมกับในช่วงนี้ สาขาวิชากฎหมายและสาขาวิชาอื่นๆ กลับมารับการลงทะเบียนอีกครั้ง และมหาวิทยาลัยยูนนานก็กลับเข้าสู่เส้นทางการพัฒนาอย่างรวดเร็ว
## การพัฒนา
thumb| ประตูมหาวิทยาลัยยูนนาน วิทยาเขตเฉิงกง

### ข้อมูลทั่วไป
มหาวิทยาลัยยูนนาน ตั้งอยู่ในเมืองคุนหมิง มณฑลยูนนาน มีวิทยาเขต 2 แห่ง ได้แก่ วิทยาเขตตงหลู () เป็นวิทยาเขตเก่าที่ตั้งอยู่ในใจกลางเมืองคุนหมิง มีอาคารประวัติศาสตร์จำนวนมาก และ วิทยาเขตเฉิงกง () ตั้งอยู่ที่ตอนใต้ของเมืองคุนหมิง มีนักศึกษาระดับปริญญาตรีจำนวน 13,264 คน และนักศึกษาระดับบัณฑิตศึกษาจำนวน 12,000 คน

### สำนักวิชาของมหาวิทยาลัย
มหาวิทยาลัยยูนนานประกอบด้วยสำนักวิชา 27 แห่ง สถาบันวิจัย 14 แห่ง แผนกการสอนหลักสูตรนอกระบบ 1 แห่ง โรงพยาบาลในเครือ 1 แห่ง และบัณฑิตวิทยาลัย 1 แห่ง 

#### สำนักวิชา

## อ้างอิง

## เว็บไซต์

* 
หมวดหมู่:สถาบันการศึกษาที่ก่อตั้งในปี พ.ศ. 2465
กีฬาแฮนด์บอลในโอลิมปิกฤดูร้อน 2024 – ทีมหญิง

การแข่งขัน**[[แฮนด์บอล]]หญิงใน[[โอลิมปิกฤดูร้อน 2024]]** จะเป็นรายการแฮนด์บอลครั้งที่ 13 สำหรับผู้หญิงในกีฬาโอลิมปิกฤดูร้อน โดยจะจัดขึ้นตั้งแต่วันที่ 25 กรกฎาคม ถึง 10 สิงหาคม พ.ศ. 2567 การแข่งขันรอบแรกจะเล่นที่สนามกีฬาเซาท์ปารีส 6 ในปารีส และรอบชิงชนะเลิศที่สนามกีฬาปิแอร์ โมรอยในลีล ประเทศฝรั่งเศส

## กำหนดการ
ตารางการแข่งขันมีดังนี้

## การคัดเลือก

## การจับฉลาก
การจับสลากจะจัดขึ้นในวันที่ 16 เมษายน พ.ศ. 2567

### การจัดกลุ่ม
การจัดกลุ่มเปิดเผยเมื่อวันที่ 14 เมษายน พ.ศ. 2567

## อ้างอิง

## แหล่งข้อมูลอื่น
*เว็บไซต์หลัก

แฮนด์บอล
หมวดหมู่:กีฬาแฮนด์บอลในโอลิมปิกฤดูร้อน
หมวดหมู่:แฮนด์บอลในปี พ.ศ. 2567
2024
ประเทศอิรักในโอลิมปิกฤดูร้อน 2024

**ประเทศอิรัก** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 มีคณะกรรมการโอลิมปิกแห่งชาติอิรักเป็นตัวแทน จะเป็นการปรากฏตัวครั้งที่ 16 ของประเทศในโอลิมปิกฤดูร้อน นับตั้งแต่เปิดตัวอย่างเป็นทางการในโอลิมปิกฤดูร้อน 1948

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## ยกน้ำหนัก

ผลการแข่งขันดังนี้

## อ้างอิง

อิรัก
2024
เปอร์เซิน

**เปอร์เซิน** (, แปลว่า "อาคารตลาดหลักทรัพย์") เป็นอาคารตลาดหลักทรัพย์สร้างขึ้นในศตวรรษที่ 17 ตั้งอยู่ในโคเปนเฮเกน ประเทศเดนมาร์ก โดยตั้งอยู่ติดกันกับพระราชวังเครสแจนส์ปอร์ ที่ทำการของรัฐสภาเดนมาร์ก บนเกาะสล็อทส์ฮ็อลเมิน

เปอร์เซินสร้างขึ้นในรัชสมัยของพระเจ้าคริสเตียนที่ 4 ในปี 1619–1640 และได้รับการยกย่องให้เป็นตัวอย่างชิ้นเอกของสถาปัตยกรรมสมัยฟื้นฟูศิลปวิทยาแบบดัตช์ในเดนมาร์ก และได้รับการคุ้มครองอนุรักษ์อย่างเป็นทางการโดยรัฐบาล รวมถึงยังเป็นสถานที่ท่องเที่ยวสำคัญของโคเปนเฮเกน อาคารมีหอคอยทรงสูงชะลูดอันเป็นเอกลักษณ์ ซึ่งสร้างขึ้นเป็นรูปคล้ายกับหางมังกรสี่หางมัดรวมกัน มีความสูง  ในวันที่ 16 เมษายน 2024 อาคารถูกเพลิงไหม้อย่างรุนแรง เป็นผลให้หอคอยนี้พังทลายลงมา

เปอร์เซินเป็นผลงานการออกแบบโดยโลเรินซ์ ฟัน สเตนวิงเกิล และฮันส์ ฟัน สเตนวิงเกิล ผู้น้อง อาคารมีขนาดยาว  และกว้าง  หอคอยที่ได้ชื่อว่าเป็นหอคอยหางมังกรนี้สร้างขึ้นในปี 1625 บนยอดมีมงกุฎประดับอยู่สามอัน ซึ่งเป็นสัญลักษณ์แทนราชอาณาจักรเดนมาร์ก สวีเดน และนอร์เวย์ ในปี 1775 มีการสร้างหอคอยขึ้นใหม่แทนของเดิมด้วยลักษณะคล้ายกันกับของเดิม เนื่องจากหอคอยเดิมสุ่มเสี่ยงที่จะถล่มลงมา ลักษณะของหอคอยที่ทำเป็นรูปหางนี้ออกแบบเพื่อแทนที่มังกรซึ่งจะคอยป้องกันอาคารนี้จากเพลิงไหม้และศัตรู

## อ้างอิง

หมวดหมู่:สิ่งก่อสร้างในโคเปนเฮเกน
เขตป้องกัน

**เขตป้องกัน** คือ พื้นที่ที่เตรียมไว้ล่วงหน้าสำหรับการป้องกันของกองทหาร โดยมีกำลังและทรัพยากรต่าง ๆ ตั้งอยู่ มีระบบการยิงที่จัดระเบียบ และมีการสร้างอุโมงค์กำแพงหรือการประดับประดาด้วยโครงสร้างป้องกันต่าง ๆ ตามแผนการที่กำหนดไว้ล่วงหน้า ขอบเขตของพื้นที่ของเขตป้องกันถูกกำหนดโดยความสามารถในการต่อสู้ของกองทหารที่ปกป้องอยู่ในพื้นที่นั้น

ขณะดำเนินการป้องกันตำแหน่งของพื่นที่โดยจะถูกสร้างขึ้นเพื่อต่อต้านการดำเนินการโจมตีของศัตรู

## อ้างอิง

## แหล่งที่มา
* 

## แหล่งข้อมูลอื่น
*

หมวดหมู่:การป้องกัน
หมวดหมู่:คำศัพท์การทหาร
ฟุตบอลโลก รุ่นอายุไม่เกิน 17 ปี 2025

**ฟุตบอลโลก รุ่นอายุไม่เกิน 17 ปี 2025** () จะเป็นการแข่งขันฟุตบอลโลก รุ่นอายุไม่เกิน 17 ปี ครั้งที่ 20 ซึ่งเป็นการแข่งขันกีฬาฟุตบอลชายที่จัดขึ้นทุกสองปี ของทีมชาติรุ่นอายุไม่เกิน 17 ปีที่เป็นสมาชิกของฟีฟ่า ซึ่งจะจัดขึ้นในประเทศกาตาร์ ครั้งนี้จะเป็นครั้งแรกที่กาตาร์เป็นเจ้าภาพรายการนี้ และเป็นครั้งที่สามที่ฟุตบอลโลก รุ่นอายุไม่เกิน 17 ปี จะจัดขึ้นในโลกอาหรับ กาตาร์จะเป็นเจ้าภาพประเทศที่ 7 และเป็นครั้งที่สองติดต่อกันในทวีปเอเชีย

การแข่งขันครั้งนี้จะเป็นครั้งแรกที่มี 48 ทีมและจัดการแข่งขันเป็นประจำทุกปี

เยอรมนี เป็นผู้ชนะครั้งก่อนหน้า โดยคว้าแชมป์สมัยแรกในปี ค.ศ. 2023

## การคัดเลือกเจ้าภาพ
กาตาร์ได้รับการประกาศให้เป็นเจ้าภาพฟุตบอลโลก รุ่นอายุไม่เกิน 17 ปี ประจำปี ค.ศ. 2025-2029 ตามการประชุมสภาฟีฟ่า เมื่อวันที่ 14 มีนาคม พ.ศ. 2567 ที่เมืองซูริก ประเทศสวิตเซอร์แลนด์

## ทีมที่ผ่านการคัดเลือก
มีทีมทั้งหมด 48 ทีมที่ผ่านเข้ารอบสุดท้าย นอกจากกาตาร์ที่ผ่านเข้ารอบโดยอัตโนมัติในฐานะเจ้าภาพแล้ว ยังมีอีก 47 ทีมที่ผ่านเข้ารอบจากการแข่งขันระดับทวีปหกรายการ ดังนี้

## อ้างอิง

## แหล่งข้อมูลอื่น
*

2025
หมวดหมู่:การแข่งขันฟุตบอลนานาชาติที่ประเทศกาตาร์เป็นเจ้าภาพ
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**การเลือกตั้ง[[สมาชิกสภาผู้แทนราษฎรจังหวัดอ่างทอง]] พ.ศ. 2539** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด

## ดูเพิ่ม
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

## อ้างอิง

อ่างทอง
หมวดหมู่:การเลือกตั้งในจังหวัดอ่างทอง
กัณตภณ คีรีแลง

**กัณตภณ คีรีแลง**  (22 มกราคม พ.ศ. 2544 – ) เป็นนักฟุตบอลระดับอาชีพชาวไทย ปัจจุบันทำหน้าที่เป็นกองหน้าให้แก่ทีมแบงค็อก ยูไนเต็ดในศึกไทยลีก

## อ้างอิง

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:กองหน้าฟุตบอลชาย
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลเมืองกาญจน์ ยูไนเต็ด
หมวดหมู่:ผู้เล่นสโมสรฟุตบอลโบลาเวน สมุทรปราการ
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:ผู้เล่นสโมสรฟุตบอลระยอง
หมวดหมู่:นักฟุตบอลจากกรุงเทพมหานคร
ซันจญ์

**ซันจญ์** (, คำคุณศัพท์: , *ซันญี*; จาก ) เป็นชื่อที่นักภูมิศาสตร์มุสลิมสมัยกลางใช้เรียกทั้งบริเวณแอฟริกาตะวันออกเฉียงใต้ (ส่วนใหญ่คือชายฝั่งสวาฮีลี) และผู้อยู่อาศัยชาวบันตู ศัพท์นี้ยังเป็นต้นตอของชื่อสถานที่แซนซิบาร์ ("ชายฝั่งซันญี") กับทะเลซันจญ์

รูปแปลงภาษาละติน **ซินกีนุม** () ทำหน้าที่เป็นชื่อเก่าของพื้นที่ชายฝั่งประเทศเคนยาและแทนซาเนียในปัจจุบันที่แอฟริกาตะวันออกเฉียงใต้ สถาปัตยกรรมของที่ตั้งถิ่นฐานในเมืองเชิงพาณิชย์เหล่านี้ในปัจจุบันเป็นหัวข้อการศึกษาสำหรับการผังเมือง พื้นที่ชายฝั่งจากพื้นที่แนวหลังที่ถูกพิชิต จนถึงโลกมหาสมุทรอินเดียเป็นแหล่งที่มาของงาสัตว์ ทองคำ และทาสมาหลายศตวรรษ

## ศัพทมูลวิทยา
*ซันจญ์* ในภาษาอาหรับหมายถึง "ประเทศคนผิวดำ" คำทับศัพท์แบบอื่น ๆ ได้แก่ *Zenj*, *Zinj* และ *Zang* Anthony Christie โต้แย้งว่าคำว่า *zanj* หรือ *zang* อาจไม่ได้มีต้นตอจากภาษาอาหรับ มีการบันทึกรูปภาษาจีน (僧祇 *sēngqí*) เร็วสุดถึง ค.ศ. 607 Christie โต้แย้งว่าคำนี้มีต้นตอจากเอเชียตะวันออกเฉียงใต้ ศัพท์ภาษาชวา ** หมายถึงชาวแอฟริกา โดยเฉพาะชาวแซนซิบาร์

เป็นที่รู้กันว่ากลุ่มชนออสโตรนีเซียเดินทางมาถึงมาดากัสการ์ประมาณ ค.ศ. 50–500 เนื่องจากเส้นทางที่เป็นไปได้เส้นทางหนึ่งคือกลุ่มชนออสโตรนีเซียจากอินโดนีเซียเดินทางข้ามมหาสมุทรอินเดียโดยตรงจากเกาะชวาถึงเกาะมาดากัสการ์ มีแนวโน้มว่าพวกเขาเดินทางผ่านมัลดีฟส์ที่หลักฐานแบบแปลนเรืออินโดนีเซียเก่าและเทคโนโลยีการประมงยังคงอยู่จนถึงปัจจุบัน

## การแบ่งชายฝั่งแอฟริกาตะวันออก
นักภูมิศาสตร์ในอดีตแบ่งพื้นที่ชายฝั่งตะวันออกของแอฟริกาออกเป็นหลายภูมิภาคตามผู้อยู่อาศัยในแต่ละบริเวณ ข้อมูลอาหรับและจีนระบุถึงพื้นที่ทั่วไปที่ตั้งอยู่ทางใต้ของสามภูมิภาค ได้แก่ มิศร์ (อียิปต์), อัลฮะบะชะฮ์ (อะบิสซีเนีย) และบาร์บารา (โซมาเลีย) เป็น *Zanj*

ซันจญ์ตั้งอยู่ในแอฟริกาตะวันออกเฉียงใต้และเป็นบริเวณที่มีกลุ่มชน *Zanj* ที่พูดภาษาบันตูอาศัยอยู่ พื้นที่หลักในการครอบครองของ Zanj ทอดยาวมาจากดินแดนทางใต้ของ Ras Kamboni ในปัจจุบันจนถึงเกาะเพมบาในแทนซาเนีย ทางใต้ของเพมบาคือที่ตั้งของซูฟาลาในบริเวณที่ปัจจุบันอยู่ในประเทศโมซัมบิก บริเวณที่ห่างไกลจากซูฟาลาคือดินแดนซ่อนเร้นวากวากที่อยู่ในโมซัมบิกเช่นกัน อัลมัสอูดี นักประวัติศาสตร์และนักภูมิศาสตร์ชาวอาหรับในคริสต์ศตวรรษที่ 10 กล่าวถึงซูฟาลาเป็นขอบเขตที่ไกลที่สุดของชาว Zanj และกล่าวถึงตำแหน่งกษัตริย์ในบริเวณนั้นด้วยศัพท์ภาษาบันตูว่า *Mfalme*

## การกบฏซันจญ์

การกบฏซันจญ์เป็นชุดการก่อกำเริบที่เกิดขึ้นในช่วง ค.ศ. 869 ถึง 883 ใกล้นครบัสราในประเทศอิรักในปัจจุบัน ชาวซันจญ์หลายคนถูกนำมาเป็นทาสทหาร แต่หลายคนได้รับอิสรภาพและเลือกที่จะอยู่ในอิรักในฐานะคนเสรีและทำให้อิรักเป็นบ้านของตนเองร่วมกับชาวอาหรับที่ลุ่ม

M. A. Shaban อธิบายว่าการกบฏซันจญ์ไม่ใช่การก่อกบฏทาส แต่เป็นการก่อกบฏชาวอาหรับที่ได้รับการสนับสนุนจากผู้อพยพชาวแอฟริกาตะวันออกในอิรัก

## อ้างอิง

## แหล่งข้อมูลอื่น
*African Revolts 
*Map of Tanganyika and Zanzibar in 1886 showing Zanj

หมวดหมู่:ภูมิภาคในอดีต
หมวดหมู่:แอฟริกาตะวันออกเฉียงใต้
หมวดหมู่:ศัพท์และวลีภาษาอาหรับ
หมวดหมู่:การตั้งชื่อตามกลุ่มชาติพันธุ์-วัฒนธรรม
หมวดหมู่:Exonyms
หมวดหมู่:การค้ามหาสมุทรอินเดีย
หมวดหมู่:การค้าทาสมหาสมุทรอินเดีย
หมวดหมู่:การค้าทาสแซนซิบาร์
การสังหารหมู่ที่บิ่ญฮหว่า

**การสังหารหมู่ที่บิ่ญฮหว่า** เป็นการการก่ออาชญากรรมสงครามโดยกองทัพเกาหลีใต้ระหว่างวันที่ 3 ธันวาคม ถึง 6 ธันวาคม ค.ศ. 1966 ในหมู่บ้านบิ่ญฮหว่า จังหวัดกว๋างหงาย ประเทศเวียดนามใต้กระทำการต่อพลเรือนชาวเวียดนามที่ไม่มีอาวุธ 430 คน แต่ในปี ค.ศ 2000 มีรายงานว่าบริเวณอนุสาวรีย์รำลึกถึงวันสังหารหมู่ในพื้นที่ระบุวันที่สังหารหมู่เป็นวันที่ 22, 24 และ 26 ตุลาคม ค.ศ. 1966 แต่รัฐบาลประเทศเกาหลีใต้ได้ออกมาแย้งว่าในเหตุการณ์ครั้งนี้มีผู้เสียชีวิต 403 คนเท่านั้น

พื้นที่บริเวณนี้อยู่ในเขตปฏิบัติหน้าที่ของกองนาวิกโยธินที่ 2 ของกองทัพเกาหลีใต้ ผู้ที่ตกเป็นเหยื่อการสังหารหมู่ส่วนใหญ่เป็นเด็ก คนชรา และผู้หญิง เหยื่อมากกว่าครึ่งเป็นผู้หญิง (ในเหยื่อที่เป็นผู้หญิงมีเจ็ดคนที่กำลังตั้งครรภ์) และเหยื่อที่เป็นเด็ก 166 คน ทหารเกาหลีได้ก่อการเผาบ้านเรือนทั้งหมดรวมถึงสังหารวัวและควายหลายร้อยตัวหลังจากได้สังหารชาวเวียดนามอย่างโหดเหี้ยม หลังจากการสังหารหมู่ยุติมีผู้รอดชีวิตบางส่วนเข้าร่วมกับกองทัพเวียดกงเพื่อต่อสู้กับสหรัฐอเมริกาและพันธมิตรซึ่งหนึ่งในนั้นคือเกาหลีใต้ ในปีเดียวกันนั้นกองทัพเกาหลีใต้ยังถูกต้องสงสัยว่าได้ก่อเหตุสังหารหมู่แบบเดียวกันที่หมู่บ้านบิ่ญไต

เหตุการณ์ในครั้งนี้มีการเปิดเผยสู่สาธารณชนเมื่อนักข่าวชาวอังกฤษ จัสติน วินเทิล เดินทางเยือนเวียดนามในช่วงปลายทศวรรษ 1980 นำไปสู่การเปิดเผยเรื่องราวอันโหดเหี้ยมต่อสื่อตะวันตก

## ในวัฒนธรรมสมัยนิยม
หัวข้อเกี่ยวกับการสังหารหมู่ที่บิ่ญฮหว่าปรากฏในสารคดีเกาหลีเรื่อง The Last Lullaby ในหัวข้อเรื่อง "ความโหดร้ายของเกาหลีในเวียดนามใต้"

## อ้างอิง

## ดูเพิ่ม
* Kim, Hyun Sook Lee. Korea's "Vietnam Question": War Atrocities, National Identity, and Reconciliation. *Positions: East Asia Cultures Critique*, Volume 9, Number 3, Winter 2001, p.&nbsp;622-635. E-ISSN 1527-8271

## แหล่งข้อมูลอื่น
* Binh Hoa Massacre 

หมวดหมู่:การสังหารหมู่ที่ก่อการโดยเกาหลีใต้
หมวดหมู่:การสังหารหมู่ในประเทศเวียดนาม
วิหารท้าวจตุโลกบาล

**วิหารท้าวจตุโลกบาล**, **วิหารเทพแห่งสวรรค์** หรือ **เทียนหวังเตี้ยน** () เป็นองค์ประกอบในวัดพุทธแบบจีน โดยเป็นวิหารสำคัญหลังแรกในเขตซานเหมิน โดยเป็นที่ประดิษฐานเทวรูปของสี่ท้าวจตุโลกบาล ซึ่งประดิษฐานในลักษณะขนาบซ้ายและขวาของวิหาร สี่องค์นี้ประกอบด้วย ท้าวธตรฐ (; ทรงเสื้อผ้าสีขาวและเกราะ ในมือถือพิณ) ประจำทิศตะวันออก, ท้าววิรุฬหก (; ทรงเสื้อผ้าสีน้ำเงิน ในมือถือดาบ) ประจำทิศใต้, ท้าววิรูปักษ์ (; ทรงเสื้อผ้าสีแดง บนแขนมีมังกรพัน) ประจำทิศตะวันตก และ ท้าวเวสสุวรรณ (; ทรงเสื้อผ้าสีเขียว มือถือฉัตร) ประจำทิศเหนือ

นอกจากท้าวจตุโลกบาลทั้งสี่แล้ว ในวิหารมักประดิษฐานพระศรีอริยเมตไตรยตรงกลางวิหาร หันหน้าออกสู่ซานเหมิน หันหลังชนกับพระเวทโพธิสัตว์ ซึ่งหันหน้าออกสู่พระอุโบสถทางเหนือ โดยองค์พระศรีอริยเมตไตรยนิยมสร้างด้วยพุทธลักษณะเป็นชายร่างท้วมคล้ายกับพระสังกัจจายน์

## อ้างอิง

## แหล่งข้อมูลอื่น

* 
*
ทิโมธี (เต่าบก)

**ทิโมธี** (; ป. ค.ศ. 1844 – 3 เมษายน ค.ศ. 2004) เป็นเต่าบกกรีกแถบเมดิเตอร์เรเนียนขนาด  คาดการณ์ว่ามีอายุตอนตายที่ประมาณ 160 ปี นั่นทำให้มันเป็นผู้อยู่อาศัยที่แก่ที่สุดเท่าที่รู้จักในสหราชอาณาจักร ทิโมธีเป็นเต่าบกเพศเมีย แม้จะมีชื่อเป็นเช่นนั้นก็ตาม เนื่องจากในคริสต์ศตวรรษที่ 19 ยังไม่รู้เรื่องวิธีการระบุเพศเต่าบก ทิโมธีได้รับการตั้งชื่อตามเต่าบกที่กิลเบิร์ต ไวต์เป็นเจ้าของ

เชื่อกันว่าทิโมธีเกิดที่ชายฝั่งเมดิเตอร์เรเนียนของจักรวรรดิออตโตมัน (ปัจจุบันคือประเทศตุรกี) และกัปตัน John Guy Courtenay-Everard จากราชนาวี พบมันตอนอายุ 10 ปีเดินทางไปพร้อมกับสลัดหลวงโปรตุเกสเมื่อ ค.ศ. 1854 เต่าบกตัวนี้ทำหน้าที่เป็นมาสคอตของกองทัพเรือจนถึง ค.ศ. 1892 โดยเป็นมาสคอตของเรือ ในช่วงการระดมยิงเซวัสโตปอลครั้งแรกในสงครามไครเมีย (ทิโมธีเป็นผู้รอดชีวิตตัวสุดท้ายในสงครามนี้) จากนั้นจึงย้ายไปยัง ตามมาด้วย

หลังรับใช้ทางทะเลเสร็จ ทิโมธีจึงเกษียณด้วยการที่เอิร์ลแห่งเดวอนนำมันกลับไปที่ปราสาทพาวเดอร์แฮม บ้านของเขา ทิโมธีจึงอาศัยอยู่ในสาวกุหลาบของปราสาทตั้งแต่ ค.ศ. 1935 และถือครองโดย Camilla Gabrielle Courtenay (1913–2010) ลูกสาวของเอิร์ลที่ 16 แห่งเดวอน

ใน ค.ศ. 1926 เจ้าของของทิโมธีตัดสินใจหาคู่ให้ แล้วพบภายหลังว่ามันเป็นเพศเมีย แม้จะมีข้อมูลเช่นนี้ ความพยายามในการผสมพันธุ์กลับล้มเหลว

ทิโมธีถูกฝังไว้ที่ปราสาทพาวเดอร์แฮม

## ดูเพิ่ม
* โจนาธาน (เต่าบก) สัตว์เลื้อยคลานมีชีวิตที่แก่ที่สุดเท่าที่มีมา  (อายุ 191–192 ปี)
* หลิน วั่ง ช้างอินเดียที่ตายในวันที่ 26 กุมภาพันธ์ ค.ศ. 2003 (85 ปี)

## อ้างอิง

* 
* 

## แหล่งข้อมูลอื่น
* 

หมวดหมู่:เต่าบก
หมวดหมู่:สัญลักษณ์นำโชคสัตว์
หมวดหมู่:สัญลักษณ์นำโชคอังกฤษ
อุโบสถ (ศาสนาพุทธแบบจีน)

**อุโบสถ**ในวัดพุทธแบบจีน หรือเรียกว่า **ต้าสยงเป่าเตี้ยน** (; นิยมแปลว่า **วิหารมหาวีระ**, ) เป็นวิหารหลักของวัด อันเป็นที่ประดิษฐานรูปเคารพของพระโคตมพุทธเจ้า ตลอดจนพระพุทธเจ้าและพระโพธิสัตว์พระองค์อื่น ๆ

อุโบสถของวัดจีนมักตั้งอยู่ทางเหนือต่อวิหารท้าวจตุโลกบาล และถือเป็นองค์ประกอบหลักกลางของสถาปัตยกรรมวัดจีน ภายในมักประดิษฐานพระศากยมุนีพุทธเจ้า และบ่อยครั้งมักประดิษฐานพระสาวกเอกสององค์ขนาบซ้ายขวา คือ พระมหากัสสปะ ผู้ชรากว่า และพระอานนท์ ผู้เยาว์กว่า ด้านหลังต่อรูปของพระศากยมุนีนิยมประดิษฐานพระโพธิสัตว์สามองค์หันหน้าออกทางทิศเหนือ ได้แก่ พระมัญชุศรี, พระสมันตภัทร และ เจ้าแม่กวนอิม

## ชื่อ
ในการแปลเป็นภาษาอังกฤษมักเรียกอุโบสถว่าโถงหลักหรือโถงใหญ่ ("Main" หรือ "Great Halls") ส่วนคำว่า วิหารมหาวีระ หรือ โถงมหาวีระ ("Mahavira Hall", "Mahāvīra Hall" หรือ "Hall of the Mahāvīra") เป็นการแปลความกลับจากภาษาจีนเป็นภาษาสันสกฤต นอกจากนี้ยังปรากฏชื่อแปลโดยเต็ม เช่น วิหารผู้กล้าผู้ยิ่งใหญ่ (Precious Hall of the Great Hero) หรือ วิหารกำลังยิ่งใหญ่ (Hall of Great Strength) 

ในภาษาไทยนิยมเรียกว่า อุโบสถ ตามลักษณะประดิษฐานพระพุทธรูปองค์หลักเหมือนกัน

## อ้างอิง

หมวดหมู่:สถาปัตยกรรมพุทธแบบจีน
เอฟเอคัพ รอบชิงชนะเลิศ 2024

**เอฟเอคัพ รอบชิงชนะเลิศ ปี 2024** เป็นรอบชิงชนะเลิศของเอฟเอคัพ ฤดูกาล 2023–24, ครั้งที่ 143 ของทัวร์นาเมนต์ฟุตบอลที่เก่าแก่ที่สุดในโลก, สมาคมฟุตบอล ชาลเลนจ์ คัพ. ซึ่งจะลงเล่นที่ สนามกีฬาเวมบลีย์ ในกรุงลอนดอน, ประเทศอังกฤษ, ในวันที่ 25 พฤษภาคม ค.ศ. 2024 ระหว่าง แมนเชสเตอร์ซิตี และ แมนเชสเตอร์ยูไนเต็ด เป็นครั้งที่สองของ แมนเชสเตอร์ดาร์บี ในนัดชิงชนะเลิศฟุตบอลถ้วย

แมนเชสเตอร์ยูไนเต็ดชนะการแข่งขัน 2–1 คว้าแชมป์เอฟเอคัพสมัยที่ 13 โดยล้างแค้นความพ่ายแพ้ด้วยสกอร์เดียวกันในฤดูกาลที่แล้ว ในฐานะผู้ชนะ แมนเชสเตอร์ยูไนเต็ดผ่านเข้ารอบลีกของ ยูฟ่ายูโรปาลีก ฤดูกาล 2024–25 พวกเขายังผ่านเข้ารอบเอฟเอคอมมิวนิตีชีลด์ ซึ่งพวกเขาจะเผชิญหน้ากับซิตี้ในฐานะแชมป์ลีก ขณะที่ทีมหญิง ของพวกเขา คว้าแชมป์เอฟเอคัพหญิงปี 2024 รอบชิงชนะเลิศแมนเชสเตอร์ยูไนเต็ดกลายเป็นสโมสรที่ห้าและเป็นทีมแรกนับตั้งแต่ซิตี้ในปี 2019 ที่คว้าแชมป์เอฟเอคัพทั้งชายและหญิงในฤดูกาลเดียวกัน

## เส้นทางสู่นัดชิงชนะเลิศ




ผลการแข่งขันทั้งสองก่อนมาเจอกัน
## แมตช์

เอฟเอยืนยันว่านัดชิงชนะเลิศ ปี ค.ศ. 2024 จะเริ่มต้นที่เวลา 15:00, เหมือนที่เอฟเอคัพรอบชิงชนะเลิศครั้งก่อนทำ.
### สรุปผลการแข่งขัน
เริ่มการแข่งขันเวลา 21:00 น.(เวลาไทย) ต่อหน้าแฟนบอล 84,814 คน มาร์คัส แรชฟอร์ด ได้ประตูทันที แต่ ไคล์ วอล์กเกอร์ ก็สามารถเอาชนะยูไนเต็ดไปข้างหน้าเพื่อครองบอลได้ ซิตี้ขึ้นมาอีกด้านหนึ่ง โดยที่ลิซานโดร มาร์ติเนซผลักเออร์ลิง ฮาแลนด์ เข้าไปในเขตโทษ ซิตี้ได้ขอจุดโทษ แต่กรรมการปฏิเสธ หกนาทีต่อมา บรูโน่ เฟอร์นันเดส พบ อาเลฆันโดร การ์นาโช ทางด้านขวามือของเขตโทษก่อนจะยิงตรงไปที่สเตฟาน ออร์เทกา นาทีที่ 30 การ์นาโช่เปิดสกอร์ให้ยูไนเต็ดหลังทำพลาดในแดนหลัง ขณะที่ยอสโก้ กวาร์ดิโอลมองโหม่งบอลลึกจาก ดิโอโก้ ดาโลต์ กลับไปให้ ออร์เทกา ที่หลุดออกจากเส้นไปไกลเกินไป ซึ่งทำให้ยูไนเต็ดเดินหน้าจ่ายบอลได้เตะ เข้าไปที่ประตูของซิตี้ ยูไนเต็ดได้บอลได้ประตูอีกครั้งในขณะที่การ์นาโช่จ่ายให้แรชฟอร์ดซึ่งเป็นผู้นำบอลที่เสาหลัง แต่ผู้ช่วยผู้ตัดสินยกธงขึ้น นาทีที่ 39 แรชฟอร์ดจ่ายบอลข้ามคานให้การ์นาโช่ทางฝั่งขวาเลือกแฟร์นันเดสตรงกลาง และกัปตันทีมยูไนเต็ดจ่ายบอลครั้งแรกให้ค็อบบี ไมนูที่บุกเข้าไปในเขตโทษ และ แทงเข้าประตูซิตี้ทำให้ยูไนเต็ดขึ้นนำเป็นสองเท่า

นาทีที่ 55 เฌเรมี โดกูว์ เป็นตัวสำรองจ่ายบอลเข้าเขตโทษตกเป็นของฮาแลนด์ที่บอลหลุดคานไป ซิตี้ยังคงกดดันต่อไป โดยอังเดร โอนาน่า เซฟ ไว้ ได้จากการพยายามของวอล์กเกอร์จากนอกเขตโทษ ซิตี้เข้ามาใกล้อีกครั้ง โดยตัวสำรอง ฮูเลี่ยน อัลวาเรซ ใช้ความพยายามอย่างเต็มที่หลังจากดวลตัวต่อตัวกับ โอนาน่า เหลือเวลาเล่นอีก 3 นาที โดกูว์รับบอลทางด้านซ้ายมือแล้วเลื่อนมาทางขวาก่อนจะฟาดเข้ามุมล่างจากนอกเขตโทษเข้ามุมล่างซ้ายของประตู โดยโอนาน่า เก็บไม่ได้ มันออกมา การแข่งขันจบลงหลังจากช่วงทดเวลาบาดเจ็บเจ็ดนาที โดยยูไนเต็ดชนะ 2–1 ซิตี้

### รายละเอียด




## หมายเหตุ

## อ้างอิง

รอบชิงชนะเลิศ
2024
หมวดหมู่:นัดการแข่งขันของสโมสรฟุตบอลแมนเชสเตอร์ซิตี
หมวดหมู่:นัดการแข่งขันของสโมสรฟุตบอลแมนเชสเตอร์ยูไนเต็ด
เอริกะ อิชิโตบิ

**เอริกะ อิชิโตบิ** (, 9 พฤษภาคม 1997 –) เป็นนักพากย์หญิงชาวญี่ปุ่น เกิดที่จังหวัดไซตามะ สังกัดโฮลีพีก อดีตสมาชิกวงไอดอลนักพากย์ เพียวลีมอนสเตอร์ อดีตนางแบบของนิตยสารแฟชัน Popteen

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2540
หมวดหมู่:บุคคลจากจังหวัดไซตามะ
หมวดหมู่:นักพากย์หญิงชาวญี่ปุ่น
หมวดหมู่:นักพากย์หญิงจากจังหวัดไซตามะ
เวส สตูดี

**เวสลีย์ สตูดี** (, ; เกิด 17 ธันวาคม ค.ศ. 1947) เป็นนักแสดงและผู้อำนวยการสร้างภาพยนตร์ชาวพื้นเมืองอเมริกัน (เชโรกี) เขาได้รับเสียงวิจารณ์ชื่นชมและรางวัลต่าง ๆ ตลอดอาชีพการงานของเขา โดยเฉพาะอย่างยิ่งจากการแสดงเป็นชนพื้นเมืองอเมริกันในภาพยนตร์ ในปี ค.ศ. 2019 เขาได้รับรางวัลออสการ์ สาขารางวัลเกียรติยศ ทำให้เขากลายเป็นชนพื้นเมืองอเมริกันคนแรกและชนพื้นเมืองคนแรกในอเมริกาเหนือที่ได้รับรางวัลออสการ์

สตูดีแสดงในภาพยนตร์ที่ได้รับรางวัลออสการ์ เช่น *[[จอมคนแห่งโลกที่ 5]]* (1990) และ *[[โมฮีกัน จอมอหังการ]]* (1992) และในภาพยนตร์ที่ได้รับการเสนอชื่อเข้าชิงรางวัลออสการ์ เช่น *[[เจอโรนิโม่ ตำนานยอดคนอเมริกัน]]* (1993) และ *[[เปิดพิภพนักรบจอมคน]]* (2005) เขายังเป็นที่รู้จักจากการแสดงเป็น *สกัด* ใน *[[สตรีท ไฟท์เตอร์ ยอดคนประจัญบาน]]* (1994) ภาพยนตร์เรื่องอื่น ๆ ที่เขาแสดง ได้แก่ *[[คนเถื่อน แดนทมิฬ]]*, *[[ฮีท คนระห่ำคน]]*, *[[ฮีโร่พลังแสบรวมพลพิทักษ์โลก]]*, *[[อวตาร (ภาพยนตร์)|อวตาร]]*, *[[สะเหล่อไม่แอ๊บ แสบได้โล่ห์]]* และซีรีส์ทางโทรทัศน์เรื่อง *[[เรื่องเล่าเขย่าขวัญ]]*

ในเดือนธันวาคม ค.ศ. 2020 *[[เดอะนิวยอร์กไทมส์]]* จัดอันดับให้เขาอยู่ในอันดับที่ 19 ในรายชื่อ "25 นักแสดงที่ยิ่งใหญ่ที่สุดแห่งศตวรรษที่ 21 (จนถึงปัจจุบัน)"

## อ้างอิง
สวิสแอร์ เอเชีย

**สวิสแอร์ เอเชีย** (; ) เป็นอดีตสายการบินลูกของสวิสแอร์ที่ก่อตั้งขึ้นจากความขัดแย้งระหว่างสาธารณรัฐจีน (ไต้หวัน) และสาธารณรัฐประชาชนจีนเพื่อให้สวิสแอร์สามารถดำเนินเที่ยวบินจากสวิตเซอร์แลนด์สู่ไต้หวันได้

## ประวัติ
สวิสแอร์ เอเชียก่อตั้งขึ้นเพื่อทำการบินสู่ไทเป สาธารณรัฐจีน ในขณะที่สวิสแอร์ยังสามารถทำการบินไปยังสาธารณรัฐประชาชนจีนต่อไปได้ โดยได้เริ่มทำการบินครั้งแรกในวันที่ 7 เมษายน ค.ศ. 1995 จากซือริชสู่ไทเปโดยแวะพักที่กรุงเทพมหานคร สายการบินเลิกดำเนินงานหลังสวิสแอร์ล้มละลายในปี 2001

## จุดหมายปลายทาง
สวิสแอร์ เอเชียให้บริการเที่ยวบินสู่จุดหมายปลายทางต่างๆ ดังต่อไปนี้:

## ฝูงบิน

สวิสแอร์ เอเชียเคยให้บริการเครื่องบินดังต่อไปนี้:

## ดูเพิ่ม
* ออสเตรเลียเอเชียแอร์ไลน์
* บริติชเอเชียแอร์เวย์
* เจแปนเอเชียแอร์เวย์
* เคแอลเอ็ม เอเชีย
* แอร์ฟรานซ์อาซีย์

## อ้างอิง

หมวดหมู่:สวิสแอร์
หมวดหมู่:สายการบินสัญชาติสวิตเซอร์แลนด์
หมวดหมู่:สายการบินสัญชาติไต้หวัน
หมวดหมู่:สายการบินที่ก่อตั้งในปี พ.ศ. 2538
หมวดหมู่:บริษัทสวิสที่ก่อตั้งในปี พ.ศ. 2538
ดิลีป ราว

**ดิลีป เอ. ราว** (, เกิด 29 กรกฎาคม ค.ศ. 1973) เป็นนักแสดงชาวอเมริกัน ผู้มีบทบาทการแสดงทั้งในภาพยนตร์และละครโทรทัศน์ เขาได้แสดงภาพยนตร์หลายเรื่อง ได้แก่ภาพยนตร์สยองขวัญของแซม ไรมี เรื่อง *[[กระชากลงหลุม]]* (2009), ภาพยนตร์บันเทิงคดีวิทยาศาสตร์ของเจมส์ แคเมรอน ชุด *[[อวตาร (แฟรนไชส์)|อวตาร]]* (2009–ปัจจุบัน) และภาพยนตร์ระทึกขวัญของเซอร์คริสโตเฟอร์ โนแลน เรื่อง *[[จิตพิฆาตโลก]]* (2010)

นอกจากนี้ ดิลีป ราว ยังมีผลงานการแสดงมากมายในละครโทรทัศน์และสื่อต่าง ๆ

## ชีวิตวัยเด็กและการศึกษา
ราวเกิดที่ลอสแอนเจลิส รัฐแคลิฟอร์เนีย มารดาของเขาเป็นนักฟิสิกส์ และบิดาเป็นวิศวกร ซึ่งทั้งบิดาและมารดามีเชื้อสายอินเดีย เขาเติบโตขึ้นมาในยานบู ประเทศซาอุดีอาระเบีย, เดนเวอร์ รัฐโคโลราโด และแคลร์มอนต์ รัฐแคลิฟอร์เนีย เขามีพี่สาว/น้องสาว 1 คน ซึ่งเป็นศาสตราจารย์ที่ Ross School of Business ของมหาวิทยาลัยมิชิแกน เขาสำเร็จการศึกษาระดับมัธยมศึกษาจากโรงเรียนมัธยมแคลร์มอนต์ โดยสำเร็จการศึกษาระดับปริญญาตรีจากมหาวิทยาลัยแคลิฟอร์เนีย แซนดีเอโก ต่อมาสำเร็จการศึกษาระดับปริญญาโทจาก American Conservatory Theatre ในซานฟรานซิสโก พร้อมกับเพื่อนร่วมชั้นของเขา ได้แก่ แอนนา เบลก์แนป และ เอลิซาเบท แบงส์

## อ้างอิง

หมวดหมู่:นักแสดงภาพยนตร์ชายชาวอเมริกัน
หมวดหมู่:ศิษย์เก่าจากมหาวิทยาลัยแคลิฟอร์เนีย แซนดีเอโก
แคว้นฆโรดนา

**แคว้นฆโรดนา** (; ; ) เป็นหนึ่งในแคว้นของเบลารุส ศูนย์กลางการบริหารของแคว้นคือเมืองฆโรดนา ที่ซึ่งเป็นเมืองที่มีประชากรมากที่สุดในแคว้นนี้

แคว้นนี้ตั้งอยู่ทางตะวันตกของเบลารุสริมแม่น้ำเนมัน แคว้นนี้ติดกับแคว้นมินสค์ทางทิศตะวันออก แคว้นแบรสต์ทางทิศใต้ โปแลนด์ (จังหวัดปอดลาแช) ทางทิศตะวันตก และแคว้นวีเชปสก์กับประเทศลิทัวเนีย (เทศมณฑลอาลิตุสและวิลนีอุส ) ทางทิศเหนือ การดำรงอยู่ของฆโรดนาปรากฏให้เห็นตั้งแต่ปี ค.ศ. 1127 ปราสาทสองแห่งที่มีอายุตั้งแต่คริสตศตวรรษที่ 14 ถึง 18 ตั้งอยู่ที่นี่บนฝั่งขวาที่สูงชันของแม่น้ำเนมัน หนึ่งในผลงานชิ้นเอกของเมืองที่ยังคงหลงเหลืออยู่คือโบสถ์ ออร์โธดอกซ์ แห่งเซนต์บอริสและเซนต์เกลบ (โบสถ์คาโลซสกายา) ในคริสตศตวรรษที่ 12 ซึ่งเก่าแก่เป็นอันดับสองในเบลารุส

## อ้างอิง

หมวดหมู่:บทความที่มีข้อความภาษารัสเซีย
หมวดหมู่:บทความที่มีข้อความภาษาเบลารุส